Република Србија

ОПШТИНА КЛАДОВО

ОПШТИНСКА УПРАВА

Број:404-105-1/2022

Датум:\_\_\_\_\_\_\_\_\_\_\_\_\_

К Л А Д О В О

**М О Д Е Л У Г О В О РА**

**Закључен између:**

1. **ОПШТИНСКЕ УПРАВЕ КЛАДОВО**, са седиштем у Кладову, ул. Краља Александра бр.35, коју заступа начелник Златко Калиновић, дипл.правник (у даљем тексту **Наручилац**) порески идентификациони број 100697090, и

|  |
| --- |
|  |

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

( Назив и адреса)

ПИБ -\_\_\_\_\_\_\_\_\_\_\_\_\_,кога заступа \_\_\_\_\_\_\_\_\_\_\_\_\_\_\_ ( у даљем тексту **Извршилац)**

|  |
| --- |
|  |

**Члан 1.**

Предмет овог уговора је услуга  **-** Израда Пројекта саобраћаја и саобраћајне сигнализације на мрежи државних путева I i II реда, за одсеке саобраћајних деоница у зони насеља (зона знакова III-24 i III-24.1) на територији општине Кладово, у свему према садржају датом у конкурсној документацији, пројектном задатку и понуди извршиоца бр. \_\_\_\_\_\_\_\_\_\_\_\_ , од \_\_\_\_\_\_\_\_\_\_\_\_\_.године.

**УГОВОРЕНА ЦЕНА**

**Члан 2.**

Укупна вредност услуге из овог Уговора износи \_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_\_\_ динара са обрачунатим ПДВ-ом.

# УСЛОВИ И НАЧИН ПЛАЋАЊА

**Члан 3.**

Плаћање по овом уговору вршиће се на текући рачун извршиоца услуге у законском року од 45 дана од дана извршене записничке примопредаје Пројекта и примљене фактуре. Пријем пројектне документације потврђује потписом овлашћено лице Наручиоца.

**Члан 4.**

Извршилац се обавезује да документацију Изради у року од максимално 150 календарских дана од дана закључења уговора.

Примопредаја пројектне документације, извршиће се од стране овлашћених лица уговорних страна у седишту наручиоца, ул. Краља Александра 35,Кладово.Приликом примопредаје предмета Уговора сачињава се записник о примопредаји који потписују овлашћена лица уговорних страна.

Уколико израђена пројектна документација не одговара захтевима наручиоца, одредбама овог уговора и понуди Извршиоца услуге, наручилац може захтевати од Извршиоца услуга да пројектну документацију измени у року од 5 дана од дана пријема примедби од стране наручиоца.

# Члан 5.

Саобраћајни пројекат мора да садржи:

1. насловну страну;
2. садржај пројектне документације;
3. општу документацију у складу са прописима;
4. пројектни задатак потписан од инвеститора;
5. технички извештај;
6. предмер и предрачун саобраћајне сигнализације;
7. техничке услове за израду и постављање саобраћајне сигнализације, за одговарајући ниво израде исте, у складу са прописима којима се ближе уређује техничка документација;
8. прилог о мерама заштите на раду и заштити животне средине које се односе на пројекат, за одговарајући ниво израде исте, у складу са прописима којима се уређује техничка документација;
9. графички део пројекта;
10. детаље саобраћајне сигнализације.

# Обавезе Извршипца су:

* документацију из овог Уговора изради стручно и квалитетно, према правилима струке и са пажњом доброг привредника, а у свему према добијеном пројектном задатку и осталим условима и налозима Наручиоца, уз поштовање свих важећих прописа Републике Србије, као и важећим нормама и стандардима за врсту пројектовања које је предмет уговора,
* да омогући Наручиоцу увид у резулате пројектне документације у циљу верификације о степену готовости документације као и конкретним решењима у пројектној документацији,
* да обавести Наручиоца о завршетку пројектне документације.

**Члан 6.**

**Наручилац се обавезује да:**

* активно сарађује са пројектантским тимом при изради техничке документације дајући му упутства, сугестије, примедбе;
* прегледа урађену пројектну документацију и о њеним недостацима без одлагања обавести Извршиоца, а Извршилац је дужан да поступи по примедбама и отклони евентуалне недостатке у пројектној документацији.
* пружи извршиоцу услуге информације и допунска стручна објашњења која се односе на специфичне садржаје од утицаја на организацију простора.

**Члан 7.**

Наручилац задржава право да једнострано раскине овај уговор у следећим случајевима:

* уколико извршилац услуге не поступи у складу са чланом 5. овог Уговора;
* ако извршилац услуге не започне са пружањем услуге у предвиђеном року и не поштује уговорену динамику;
* ако извршилац услуге из неоправданих разлога прекине са извршењем услуге;
* уколико извршилац услуге не поступи у складу са писаним инструкцијама Наручиоца;
* уколико не обавести Наручиоца о промени података у вези испуњености обавезних и додатних услова за учешће у поступку јавне набавке;
* у другим случајевима предвиђеним Законом о облигационим односима.

Уговор се раскида изјавом у писаној форми која се доставља другој уговорној страни. Изјава мора да садржи основ за раскид уговора. Сматра се да је уговор раскинут по истеку 8 дана од дана пријема наведене изјаве од стране изршиоца услуга.

**Члан 8.**

За све што овим уговором није посебно предвиђено примењују се одредбе Закона о јавним набавкама, Закона о облигационим односима, Закона о планирању и изградњи, и других важећих прописа којима се регулише ова област.

**Члан 9.**

Сва спорна питања која настану у вези са извршењем овог уговора, уговорне стране ће покушати да реше споразумно.

Уколико до споразума не дође, уговара се надлежност Привредног суда у Зајечару

**Члан 10.**

Овај Уговор ступа на снагу даном потписивања обе уговорне стране.

**Члан 11.**

Овај Уговор је сачињен у 6 (шест) истоветних примерака, по 3 (три) примерка за сваку уговорну страну.

НАРУЧИЛАЦ, НАЧЕЛНИК ИЗВРШИЛАЦ

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Златко Калиновић